Komisijos reglamentas (EB) Nr. 357/2002
2002 m. vasario 26 d.
dėl importo licencijų išdavimo AKR/užjūrio šalių ir teritorijų bei EB/užjūrio šalių ir teritorijų kilmės cukrui ir cukraus ir kakavos mišiniams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių ir teritorijų asociacijos su Europos bendrija [1],
atsižvelgdama į 2002 m. sausio 31 d. Komisijos reglamentą (EB) Nr. 192/2002, nustatantį išsamias importo licencijų išdavimo AKR/užjūrio šalių ir teritorijų arba EB/užjūrio šalių ir teritorijų kilmės kumuliacijos cukrui bei cukraus ir kakavos mišiniams taisykles [2], ypač į jo 6 straipsnio 3 dalį,
kadangi:
(1) Sprendimo 2002/822/EB III priedo 6 straipsnio 4 dalis leidžia AKR/EB-užjūrio šalių ir teritorijų kilmės kumuliaciją produktų, nurodytų KN 17 skirsnyje ir kurių KN kodai 18061030 ir 18061090, atveju bei iki 28000 tonų metinio cukraus kiekio.
(2) Remiantis Reglamentu (EB) Nr. 192/2002, nacionalinėms institucijoms buvo pateiktos paraiškos dėl importo licencijų bendram kiekiui, viršijančiam kiekį, leidžiamą pagal Sprendimą 2001/822/EB.
(3) Reglamento (EB) Nr. 192/2002 6 straipsnio 3 dalis numato, kad kai paraiškos dėl licencijų apima metinį kiekį, viršijantį 28000 tonų cukraus, Komisija turi priimti reglamentą, nustatantį vieną sumažinimo koeficientą, taikytiną kiekvienai pateiktai paraiškai ir sustabdyti tolesnių paraiškų pateikimą einantiems metams.
(4) Todėl Komisija turi nustatyti sumažinimo koeficientą išduodama importo licencijas ir sustabdydama tolesnių paraiškų dėl licencijų 2002 m. pateikimą,
PRIĖMĖ ŠĮ REGLAMENTĄ:
1 straipsnis
Importo licencijos, dėl kurių paraiškos buvo paduotos pagal Reglamento (EB) Nr. 192/2002 6 straipsnį iki 2002 m. vasario 14 d., 45000 tonų, išduodamos 62,22222 % kiekio, dėl kurio buvo kreiptasi.
2 straipsnis
Šiuo reglamentu sustabdomas tolesnių paraiškų pateikimas 2002 m..
3 straipsnis
Šis reglamentas įsigalioja 2002 m. vasario 27 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. vasario 26 d.